**Povelja o osnovnim pravima EU i Konvencija o pravima osoba s invaliditetom**

Uredba (EU) 2021/1060 u članu 9 među horizontalnim principima koje zemlje članice moraju uzeti u obzir prilikom implementacije evropskih fondova, navodi i:

* poštovanje osnovnih prava i pridržavanje [Povelja o osnovnim pravima EU (europa.eu)](https://commission.europa.eu/aid-development-cooperation-fundamental-rights/your-rights-eu/eu-charter-fundamental-rights_sl) i
* osiguravanje pristupačnosti za osobe sa invaliditetom.

Kako bi se osigurali neophodni preduslovi za uspješno i efikasno korištenje podrške Unije dodijeljene iz fondova, Uredba (EU) 2021/1060 u prvom stavku člana 15 upućuje, između ostalog, na svoj Aneks III, koji propisuje horizontalne uslove koji omogućuju izvršenje, i koji se primjenjuju na sve specifične ciljeve i kriterije potrebne za da se ocijeni da li su bili ispunjeni.

U nastavku se fokusiramo na uslove "Stvarna primjena i implementacija Povelje o osnovnim pravima" i "Implementacija i primjena Konvencije Ujedinjenih nacija o pravima osoba sa invaliditetom u skladu sa Odlukom Vijeća 2010/48/EZ".

Ministarstvo rada, porodice, socijalnih pitanja i jednakih mogućnosti (u nastavku: MDDSZ) je u Opisu sistema ([link](https://view.officeapps.live.com/op/view.aspx?src=https%3A%2F%2Fwww.gov.si%2Fassets%2Fministrstva%2FMDDSZ%2FUrad-za-izvajanje-EKP%2FMPO%2FKljucni-dokumenti%2FOpis-sistema_21_27.docx&wdOrigin=BROWSELINK)) detaljno definisao ispunjenje gore navedenih uslova i kriterija za oba uslova koji omogućuju izvršenje, a na ovoj stranici omogućavamo ispunjenje kriterija koji predviđa regulisanje izvještavanja o mogućim žalbama u vezi sa Poveljom i Konvencijom, predočenim u skladu sa propisima na osnovu sedmog stavka člana 69 Uredbe (EU) 2021/1060.

**Mogućnost žalbe**

Cilj implementacije europske kohezijske politike, uključujući i posebnu mjeru ESF+ za otklanjanje materijalne uskraćenosti, je osigurati da je podrška u skladu sa ljudskim pravima i osnovnim slobodama kako su definisane u Povelji o osnovnim pravima Europske unije i Konvenciji Ujedinjenih nacija o pravima osoba sa invaliditetom.

U tu svrhu je u postupcima koji se odnose na korištenje sredstava iz Programa ESS+ za otklanjanje materijalne uskraćenosti u Sloveniji u periodu 2021-20277 (u nastavku: Program) u skladu sa [Odlukom Vijeća 2010/48/EZ](https://eur-lex.europa.eu/legal-content/SL/ALL/?uri=CELEX:32010D0048) i sedmim stavkom člana 69 Uredbe (EU) 2021/1060 osigurana mogućnost žalbe upravnom organu zbog kršenja ovih osnovnih prava ili sloboda. Organ za upravljanje Programa je MDDSZ.

**Ko ima pravo na žalbu?**

Pravo na žalbu ima svako ko učestvuje u implementaciji Programa u Sloveniji i smatra da su ova osnovna prava ili slobode bile povrijeđene. Žalbu organu za upravljanje Programa koji djeluje na MDDSZ mogu podnijeti potencijalni i odabrani korisnici ili krajnji primaoci te drugi koji imaju koristi od implementacije Programa ili operacija u njegovom okviru.

**Kako će žalba biti procesuirana?**

Organ za upravljanje će razmotriti žalbu i procesuirati je u skladu sa svojim nadležnostima. Ako navodna povreda spada u njegovu nadležnost, on će provjeriti činjenice i dokaze o kršenju tako što će izvršiti provjeru na licu mjesta ili pregledati relevantne dokumente i predložiti odgovarajuće korektivne mjere.

Ukoliko navodna povreda ne spada u nadležnost organa za upravljanje, on će se konsultovati sa drugim ministarstvima i institucijama koje se bave zaštitom ljudskih prava i prava osoba sa invaliditetom u Sloveniji.

Organ za upravljanje može podnosioca žalbe uputiti drugoj relevantnoj instituciji, ili proslijediti žalbu, u dogovoru sa podnosiocem žalbe, drugim nadležnim institucijama.

**Kako podnijeti žalbu?**

Za prijavu navodnih povreda na raspolaganju je donji obrazac, koji podnosiocima olakšava da podnesu žalbu. U žalbi je potrebno što preciznije opisati povredu i priložiti relevantne dokumente i druge dokaze o povredama, ako takvi dokazi postoje. U žalbi je važno navesti naziv Programa, navodnog prekršioca, kontaktne podatke podnosioca žalbe i opisati povredu. Ukoliko obrazac nije moguće popuniti preko interneta, žalba se može podnijeti i u pisanom obliku ili putem e-maila na adresu organa za upravljanje.

**Organ za upravljanje Programa**

**Ministarstvo rada, porodice, socijalnih pitanja i jednakih mogućnosti**

Štukljeva cesta 44, 1000 Ljubljana

Telefon: 01 369 77 00

E-mail: gp.mddsz@gov.si

Sve žalbe će se tretirati povjerljivo i uz poštovanje zaštite ličnih podataka. Organ za upravljanje će razmotriti anonimne prijave, ali će preduzeti mjere samo ako na raspolaganju bude imao dovoljno informacija koje omogućuju procesuiranje.

Ako vam je potrebna pomoć da podnesete žalbu ili se želite konsultovati o tome, možete nas nazvati.

**Da li su na raspolaganju druga sredstva za zaštitu?**

Mogućnost korištenja žalbe kod organa za upravljanje ne isključuje mogućnost korištenja drugih redovnih pravnih lijekova koji su osigurani u Sloveniji, niti isključuje opštu mogućnost da se žalbe upućuju Europskoj komisiji.

U Sloveniji je zaštita prava (na primjer, zbog diskriminacije ili zbog kršenja pravila o pristupačnosti) osigurana u upravnim postupcima (na primjer, individualne inspekcije, žalbe protiv upravnih akata) i u sudskim postupcima. Zahtjeve za sudsku zaštitu obično mogu podnijeti samo osobe čija su prava bila povrijeđena, odnosno čiji je pravni položaj direktno narušen. Čak i u slučaju da se ova sredstva koriste, organ za upravljanje preporučuje da ga se upozna sa procedurama korištenja takvih pravnih lijekova. To je korisno zbog toga što se omogućava sveobuhvatan pregled provedbe europske kohezijske politike i sprječavanje mogućih povreda.

**Izvještavanje na godišnjim kontrolnim sastancima**

Organ za upravljanje je dužan da izvještava o eventualnim neusklađenostima aktivnosti koje podržava Program sa Poveljom o osnovnim pravima i Konvencijom o pravima osoba sa invaliditetom, u skladu sa Odlukom Vijeća 2010/48/EZ, i o žalbama koje su podnesene u skladu sa postupkom koji određuje sedmi stavak člana 69 Uredbe (EU) 2021/1060 na godišnjim kontrolnim sastancima sa Europskom komisijom. Izvještaj ne uključuje lične podatke, već samo pokriva prirodu povrede i poduzete korektivne mjere. Organ za upravljanje može izvještavati samo o žalbama sa kojima je upoznat.

**Kontaktni podaci organa za upravljanje i drugih institucija na području zaštite ljudskih prava i prava osoba sa invaliditetom u Sloveniji**

**Ministarstvo rada, porodice, socijalnih pitanja i jednakih mogućnosti** Štukljeva cesta 44, 1000 Ljubljana Telefon: 01 369 77 00 E-mail: gp.mddsz@gov.si

**Ministarstvo rada, porodice, socijalnih pitanja i jednakih mogućnosti - Direkcija za osobe sa invaliditetom** Štukljeva cesta 44, 1000 Ljubljana Telefon: 01 369 75 38 E-mail: gp.mddsz@gov.si

**Ministarstvo pravosuđa** Župančičeva ulica 3, 1000 Ljubljana Telefon: 01 369 53 42 E-mail: gp.mp@gov.si

**Ministarstvo vanjskih i europskih poslova**

**Direkcija za multilateralnu saradnju**

**Sektor za ljudska prava**

Prešernova cesta 25, 1000 Ljubljana

Telefon: 01 478 20 37

E-mail: gp.mzez@gov.si

**Ministarstvo kulture**

**Služba za kulturnu raznolikost i ljudska prava**

Maistrova ulica 10

1000 Ljubljana

Telefon: 01 369 59 00

E-mail: gp.mk@gov.si

**Ombudsman za ljudska prava Republike Slovenije**

Dunajska 56, 1000 Ljubljana

Telefon: 01 475 00 50

E-mail: info@varuh-rs.si

Podnošenje prijave na <https://www.varuh-rs.si/kaj-delamo/iscete-pomoc/kdaj-se-obrniti-na-varuha/>

**Zagovornik principa ravnopravnosti**

Železna cesta 16, 1000 Ljubljana

Telefon: 01 4735 531

E-mail: gp@zagovornik-rs.si

Podnošenje prijave na <https://zagovornik.si/o-diskriminaciji/predlog-za-obravnavo-diskriminacije/>

**Povjerenik za informacije**

Dunajska cesta 22, 1000 Ljubljana

Telefon: 01 230 97 30

E-mail: gp.ip@ip-rs.si

Podnošenje prijave na <https://www.ip-rs.si/varstvo-osebnih-podatkov/pravice-posameznika/vlo%C5%BEitev-prijave>

Povrede možete prijaviti i nadležnim inspektoratima. Neke od najčešćih navedene su u nastavku, a inače su navedene na linku <https://e-uprava.gov.si/podrocja/drzava-druzba/inspekcijski-postopki.html>.

[Prijava prekršaja Inspektoratu za rad Republike Slovenije](https://e-uprava.gov.si/podrocja/drzava-druzba/inspekcijski-postopki/prijava-inspekciji-delo.html)(na primjer, u vezi sa povredama prava na zapošljavanje i rad, kršenjem zabrane diskriminacije).

[Prijava prekršaja Tržišnom inspektoratu (na primjer, u vezi sa diskriminacijom prilikom pružanju roba, usluga i smještaja, ili kršenjem pravila vezanih za pristupačnost).](https://e-uprava.gov.si/si/podrocja/drzava-druzba/inspekcijski-postopki/prijava-trzni-inspekciji.html)

[Prijava povreda Inspektoratu za infrastrukturu](https://e-uprava.gov.si/podrocja/drzava-druzba/inspekcijski-postopki/prijava-infrastruktura.html) (zbog povrede odredbi člana 16 Zakona o izjednačavanju mogućnosti osoba sa invaliditetom u pogledu pristupačnosti javnog autobusnog prevoza).

[Prijava povreda Inspekciji za pomorstvo](https://e-uprava.gov.si/si/podrocja/drzava-druzba/inspekcijski-postopki/prijava-pomorski-inspekciji.html) (zbog povrede odredbi člana 16 Zakona o izjednačavanju mogućnosti osoba sa invaliditetom u pogledu pristupačnosti brodskog prevoza).

[Ustavni sud ili drugi sudovi](https://e-uprava.gov.si/drzava-in-druzba/e-demokracija/o-demokraticnih-procesih/clovekove-pravice-in-temeljne-svoboscine/varstvo-clovekovih-pravic-in-temeljnih-svoboscin.html)

Prije nego što podnesete bilo kakav zahtjev za pravnu zaštitu, preporučujemo vam da se posavjetujete sa advokatom ili drugom osobe sa pravnim znanjem.

Zaštitom ljudskih prava bave se i nevladine organizacije.

Podnošenje prijave

Vrh obrazca

Ime, prezime ili naziv pravnog lica ili firme, kontaktni podaci podnosioca prijave (e-mail ili telefon):

Ko je navodno kršio prava? Navedite osobu ili organizaciju, odnosno osobe koje su bile uključene u događanje.



Šta se desilo (ili se još uvijek dešava)? Opišite povrede (molimo za što više informacija o tome kako i gdje je došlo do povrede, i ko sve je pogođen time). Koja su prava ili slobode iz Povelje o osnovnim pravima EU ili Konvencije o pravima osoba sa invaliditetom povrijeđena?

Kada je došlo do povrede (ili kada je počela, ako još uvijek traje)?



Da li ste već preduzeli nešto u vezi toga (ako jeste, opišite kako, u kojoj ustanovi)?

Dodatna objašnjenja ili relevantni prilozi sa dokazima za vaše tvrdnje (na primjer, dokumenti, svjedoci, itd.)



Dodajte prilog (neobavezno)

Click or drag a file to this area to upload.



Datum



Zaštita ličnih podataka \*

Posredovanjem podataka dajem saglasnost za to da Ministarstvo rada, porodice, socijalnih pitanja i jednakih mogućnosti (MDDSZ) koristi moje podatke u svrhu procesuiranja žalbe i izvještavanja na godišnjim sastancima sa Europskom komisijom bez navođenja ličnih podataka. MDDSZ će pažljivo štititi podatke u skladu s Opštom uredbom o zaštiti podataka (GDPR – General Data Protection Regulation).

Podnesi prijavuDno obrazca